**Ministru kabineta noteikumu projekta “Grozījumi Ministru kabineta 2001. gada 23.augusta noteikumos Nr. 378 "Darbā nodarītā kaitējuma atlīdzības aprēķināšanas, finansēšanas un izmaksas kārtība"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2001. gada 23. augusta noteikumos Nr. 378 "Darbā nodarītā kaitējuma atlīdzības aprēķināšanas, finansēšanas un izmaksas kārtība"” (turpmāk – noteikumu projekts) mērķis ir precizēt valsts sociālā nodrošinājuma pabalsta apmēru, no kura atkarīgs kaitējuma atlīdzības apmērs, ja darbiniekam noteikts darbspēju zaudējums bez invaliditātes grupas piešķiršanas.Noteikumu projekts stāsies spēkā 2021. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2020. gada 22. septembra protokola Nr. 55 38.§ 31. punkts, kas nosaka, “Labklājības ministrijai mēneša laikā pēc šī protokollēmuma 30. punktā minēto likumu pieņemšanas Saeimā sagatavot grozījumus ar šī protokollēmuma 30. punktā minēto likumu saistītajos normatīvajos aktos un iesniegt izskatīšanai Ministru kabinetā kā Ministru kabineta lietu”.
2. Likums “Grozījumi likumā “Par obligāto sociālo apdrošināšanu pret nelaimes gadījumiem darbā un arodslimībām”, kas pieņemts Saeimā otrajā, galīgajā lasījumā 2020. gada 2.decembrī.
3. 2020. gada 9. jūlija Latvijas Republikas Satversmes tiesas (turpmāk – Satversmes tiesa) spriedums lietā Nr. 2019-27-03 “Par Ministru kabineta 2009.gada 22.decembra noteikumu Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2.punkta atbilstību Latvijas Republikas Satversmes 1.pantam, 91.panta otrajam teikumam un 109.pantam” (turpmāk – lieta Nr. 2019-27-03)[[1]](#footnote-1).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par obligāto sociālo apdrošināšanu pret nelaimes gadījumiem darbā un arodslimībām” pārejas noteikumu 4. punktā noteikts, ka personām, kuras cietušas nelaimes gadījumā darbā vai kurām konstatēta arodslimība līdz 1997. gada 1. janvārim, un personām, kam arodslimība, kuras cēlonis ir līdz 1997. gada 1. janvārim veiktais darbs, konstatēta pēc minētā termiņa, bet tās nav uzskatāmas par apdrošinātajām personām saskaņā ar šo likumu, kā arī personām, kurām līdz minētajam termiņam bija tiesības uz kaitējuma atlīdzību par apgādnieka zaudējumu, ja apgādnieka nāves cēlonis bija nelaimes gadījums darbā vai arodslimība, kaitējuma atlīdzību izmaksā darba devējs vai viņa tiesību un saistību pārņēmējs. Ja konstatēts juridisks fakts, ka darba devējs vai viņa tiesību un saistību pārņēmējs, kurš ir atbildīgs par darbā nodarīto kaitējumu, nav nosakāms, kaitējuma atlīdzības izmaksu nodrošina Valsts sociālās apdrošināšanas aģentūra (turpmāk – VSAA). Kaitējuma atlīdzības aprēķināšanas, finansēšanas un izmaksas kārtību nosaka Ministru kabinets.Saskaņā ar Ministru kabineta 2001. gada 23. augusta noteikumu Nr. 378 „Darbā nodarītā kaitējuma atlīdzības aprēķināšanas, finansēšanas un izmaksas kārtība” (turpmāk – MK noteikumi Nr. 378) 25.2. apakšpunktu kaitējuma atlīdzību darbiniekam, ja Veselības un darbspēju ekspertīzes ārstu valsts komisija noteikusi darbspēju zaudējumu bez invaliditātes grupas piešķiršanas, kā arī, ja darbiniekam piešķirta citas valsts pensija vai izdienas pensija pēc speciālajiem likumiem (27.1 punkts), aprēķina, ņemot vērā valsts sociālā nodrošinājuma pabalstu, kuram atkarībā no darbspēju zaudējuma pakāpes piemērots noteikts koeficients (1,0-ja darbinieka darbspēju zaudējums ir 20 un vairāk procentu; 0,7-ja darbinieka darbspēju zaudējums ir 10-19 procentu). Līdz šim, nosakot kaitējuma atlīdzības apmēru, tiek izmantots tas valsts sociālā nodrošinājuma pabalsta apmērs, ko saskaņā ar Valsts sociālo pabalstu likuma 13.panta pirmās daļas 1.punktu saņem personas, kuras sasniegušas vecuma pensijas piešķiršanai nepieciešamo vecumu un kurām nav tiesību uz valsts pensiju, t.i., 64,03 *euro* (Ministru kabineta 2009. gada 22. decembra noteikumu Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2.1. apakšpunkts).Satversmes tiesa 2020. gada 9. jūlijā spriedumā lietā Nr. 2019-27-03 nolēma “atzīt Ministru kabineta 2009. gada 22. decembra noteikumu Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2. punktu, ciktāl tas nosaka valsts sociālā nodrošinājuma pabalsta apmēru nenodarbinātām personām ar invaliditāti un senioriem, par neatbilstošu Latvijas Republikas Satversmes 1., 91. un 109. pantam un spēkā neesošu no 2021. gada 1. janvāra.” Tādējādi, lai nodrošinātu Satversmes tiesas sprieduma izpildi, valstij ir jānodrošina, ka valsts sociālā nodrošinājuma pabalsta apmērs ar 2021.gada 1.janvāri tiek noteikts balstoties uz konstitucionāli pamatotiem apsvērumiem un pierādījumos balstītu metodoloģiju, lai noteiktais valsts sociālā nodrošinājuma pabalsta apmērs kalpotu cilvēka cieņas aizsardzībai, nevienlīdzības mazināšanai un valsts ilgtspējīgai attīstībai (Satversmes tiesas spriedums lietā Nr. 20190-27-03, 26.3. punkts). Attiecīgi tika veikti grozījumi Valsts sociālo pabalstu likumā, kuri, izmantojot likumā “Par sociālo drošību” noteikto vienoto metodoloģisko ietvaru minimālo ienākumu sliekšņu noteikšanā sociālās drošības sistēmas ietvaros, nosaka jaunu paaugstinātu valsts sociālā nodrošinājuma pabalsta apmēru katrai no mērķa grupām, t.i., vecuma, invaliditātes un apgādnieka zaudējuma gadījumā (13.panta 1.1, 1.2, 1.3, 1.4 un 1.5 daļas).Ņemot vērā, ka valsts sociālā nodrošinājuma pabalsta apmērs no 2021. gada būs atšķirīgs dažādām mērķa grupām, un lai skaidri noteiktu tieši kuru valsts sociālā nodrošinājuma pabalsta apmēru ņem vērā, nosakot kaitējuma atlīdzības apmēru, nepieciešami grozījumi MK noteikumu Nr. 378 25.2.apakšpunktā.Tā kā līdz šim, nosakot kaitējuma atlīdzības apmēru, tiek izmantots tas valsts sociālā nodrošinājuma pabalsta apmērs, ko saņem personas, kuras sasniegušas vecuma pensijas piešķiršanai nepieciešamo vecumu un kurām nav tiesību uz valsts pensiju, tad arī turpmāk plānots piemērot apmēru, ko saņem šīs personas. Līdz ar to noteikumu projekts paredz kaitējuma atlīdzības apmēru, piesaistīt tam valsts sociālā nodrošinājuma pabalsta apmēram, kāds noteikts Valsts sociālo pabalstu likuma 13. panta pirmās daļas 1.punktā minētajām personām (109 *euro*).Saskaņā ar Apvienoto Nāciju Organizācijas Konvenciju par personu ar invaliditāti tiesībām un Invaliditātes likumu attiecībā uz personu, kurai ir noteikta invaliditāte, lietojams jēdziens “persona ar invaliditāti”, aizstājot iepriekš lietoto jēdzienu “invalīds”. Lai neradītu lieku administratīvo slogu , šī jaunā terminoloģija normatīvajos aktos tiek mainīta pakāpeniski, tikai kopā ar citiem būtiskiem grozījumiem attiecīgajā normatīvajā aktā. Līdz ar to noteikumu projekts paredz mainīt MK noteikumu Nr.378 25.1 apakšpunktā lietoto jēdzienu “invalīds”, lietojot jēdzienu „persona ar invaliditāti” attiecīgā locījumā. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts izstrādāts sadarbībā ar VSAA. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras saņem kaitējuma atlīdzību sakarā ar nelaimes gadījumu darbā vai konstatēto arodslimību un kurām darbspēju zaudējums noteikts bez invaliditātes grupas piešķiršanas. Pēc VSAA datiem par 2020.gada I pusgadu kaitējuma atlīdzības, kuras izmaksā VSAA, saņem 915 personas, tajā skaitā 547 personas sakarā ar nelaimes gadījumu darbā un 368 personas sakarā ar konstatēto arodslimību. Kaitējuma atlīdzības vidējais piešķirtais apmērs ir 111,03 *euro*. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada administratīvo slogu un neatstāj negatīvu ietekmi uz tautsaimniecību.  |
| 3. | Administratīvo izmaksu monetārs novērtējums | Noteikumu projekts nerada papildu ietekmi uz administratīvajām izmaksām. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžet, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme: | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Izdevumu palielinājums** valsts sociālās apdrošināšanas speciālajā budžetā, lai nodrošinātu kaitējuma atlīdzību sakarā ar nelaimes gadījumu darbā vai konstatēto arodslimību un kurām darbspēju zaudējums noteikts bez invaliditātes grupas piešķiršanas, paaugstināšanu:

|  |  |  |  |
| --- | --- | --- | --- |
|  | 2021.gads | 2022.gads | 2023.gads |
|  | Skaits\*, vidēji mēnesī | Vidējais apmēra palielinājums\*, *euro* | Izdevumu palielinājums gadā, *euro* | Skaits\*, vidēji mēnesī | Vidējais apmēra palielinājums, \**euro* | Izdevumu palielinājums gadā, *euro* | Skaits\*, vidēji mēnesī | Vidējais apmēra palielinājums, \**euro* | Izdevumu palielinājums gadā, *euro* |
| apakšprogrammai 04.04.00 “Invaliditātes, maternitātes un slimības speciālais budžets”: |
| Darbā nodarītā kaitējuma atlīdzība | 666 | 51.87 | 414 525 | 666 | 51.87 | 414 525 | 666 | 51.87 | 414 525 |

*\*ņemta vērā VSAA statistika par pakalpojumu saņēmējiem, kuru apmērs ir līdz jaunajam minimumam, to vidējiem apmēriem, īpatsvars pielīdzināts budžeta bāzes kontingentam; ņemta vērā esošā statistika par pakalpojumu saņēmējiem, kuru apmērs pārsniedz esošo divdesmitpieckāršu valsts sociālā nodrošinājuma pabalstu, un to vidējiem apmēriem; kā arī izmantoti dati par apgādājamo skaitu, kuriem pakalpojuma apmērs ir līdz jaunajam minimumam, un to vidējiem apmēriem.*Lai nodrošinātu pakalpojuma izmaksu minimālā apmērā, kas nav uz sociālās apdrošināšanas speciālo budžetu attiecināmie izdevumi, iztrūkstošā starpība līdz jaunajam minimumam tiks izmaksāta no LM pamatbudžeta programmas 04.00.00 “Valsts atbalsts sociālajai apdrošināšanai”.Ministru kabineta 2020.gada 22.septembra sēdē (protokols Nr.Nr.55 38.§ 3.punkts) tika atbalstīts LM priekšlikums par papildu finansējuma piešķiršanu LM prioritārā pasākuma “Atbalsts minimālo ienākumu palielināšanai” īstenošanai. Pasākuma nodrošināšanai ir atbalstīts kopējais papildu finansējums 2021.gadā 70 662 394 *euro* apmērā, 2022.gadā 70 998 851 *euro* apmērā un 2023.gadā 71 014 751 *euro* apmērā, t.sk. apakšpasākuma “Ar valsts sociālā nodrošinājuma pabalsta un pensiju apmēru pārskatīšanu saistītie pakalpojumi” īstenošanai 2021.gadā 1 305 755 euro, 2022.gadā 1 332 506 euro un 2023.gadā 1 360 829 euro; Ietekme uz valsts budžetu norādīta likumprojekta “Grozījumi likumā “Par obligāto sociālo apdrošināšanu pret nelaimes gadījumiem darbā un arodslimībām” sākotnējās ietekmes novērtējuma ziņojumā (anotācijā).Finansējums iekļauts likumprojektā “Par valsts budžetu 2021.gadam” un likumprojektā “Par vidēja termiņa budžeta ietvaru 2021., 2022. un 2023.gadam”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsevišķa sabiedrības līdzdalība un komunikācija par noteikumu projektu nav paredzēta. Stājoties spēkā noteikumu projekta grozījumiem, sabiedrība kompleksi tiks informēta par izmaiņām normatīvajos regulējumos un to ietekmi uz tās ikdienu, gan izmantojot valsts iestāžu tīmekļa vietnes, gan medijus, gan uzrunājot nevalstiskās organizācijas. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav attiecināms |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc noteikumu spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav |

Labklājības ministre R. Petraviča

Valsts sekretārs I.Alliks

D.Trušinska, 67021553

Dace.Trusinska@lm.gov.lv

1. Spriedums lietā Nr. 2019-27-03 pieejams šeit: <https://www.satv.tiesa.gov.lv/cases/?case-filter-years=&case-filter-status=&case-filter-types=&case-filter-result=&searchtext=2019-27-03> [↑](#footnote-ref-1)